Petri Kemppinen

Petri Kemppinen (s. 30. toukokuuta 1963) on suomalainen elokuva- ja tv-ammattilainen, joka on vaikuttanut alan eri tehtävissä rahoittajana, tuottajana, käsikirjoittajana, kouluttajana ja kriitikkona. Tämän lisäksi hän on toiminut sarjakuvan parissa. 

Kemppinen valmistui Helsingin yliopiston viestinnän laitokselta vuonna 2000. Kemppisen pro gradu -tutkielman aihe oli *Ilta-Sanomien Kuukauden kotimainen -ilmiö suomalaisessa sarjakuvassa*. Vuosina 1993–1997 hän oli mukana kokoamassa ja toimittamassa neljää suomalaista nykysarjakuvaa sisältävää *Sarjakuvastin*-albumia (Otava).

Petri Kemppinen toimi Helsingin Sanomissa toimittajana ja kriitikkona vuosina 1988–1996 aihealueinaan televisio, elokuva, lastenkirjallisuus ja sarjakuva. Yleisradiossa Kemppinen työskenteli vuosina 1996–2005 nuortenohjelmien päällikkönä, ohjelmahankkijana ja tilaajana. Suomen elokuvasäätiön tuotantoneuvojana, kansainvälistymis- ja kehittämispäällikkönä ja tuotantojohtajana Kemppinen toimi vuosina 2005–2013.

Vuonna 2013 Kemppinen valittiin ensimmäisenä suomalaisena Pohjoismaisen elokuva- ja televisiorahaston (Nordisk Film & TV Fond) toimitusjohtajaksi. Tässä tehtävässä hän toimi vuoteen 2019 asti ja oli tekemässä rahoituspäätöksiä muun muassa Cannesin elokuvajuhlilla palkittuihin elokuviin kuten Ruben Östlundin *[[The_Square|The Square]]*, Ali Abbasin *Raja*, Juho Kuosmasen *[[Hymyilevä_mies_(elokuva)|Hymyilevä mies]]* ja Benedikt Erlingssonin *Woman at War* sekä Pohjoismaiden neuvoston elokuvapalkinnon voittaneisiin elokuviin Selma Vilhusen *[[Tyttö_nimeltä_Varpu|Tyttö nimeltä Varpu]]* ja May el-Toukhyn *Queen of Hearts* sekä sarjoihin *Huuto syvyydestä*, *DNA*, *Kun tomu laskeutuu*, *[[Paratiisi_(vuoden_2020_televisiosarja)|Paratiisi]]*, *[[Loukussa_(televisiosarja)|Loukussa]]*, *[[Miehitetty]]*, *[[Nobel_(televisiosarja)|Nobel]]*, *Elinkautinen*, *[[Aika_on_meidän|Aika on meidän]]* ja *Vettä sakeampaa*.

Kemppisen aikana Pohjoismaiseen elokuva- ja televisiorahastoon luotiin genre-elokuvaprojekteille suunniteltu sisällön ja markkinoinnin koulutusohjelma Nordic Genre Boost (2015–2017), johon valittiin 21 elokuvahanketta sekä pohjoismaisten elokuvaprojektien ja elokuvalevittäjien yhteistyön parantamiseksi luotu Nordic Distribution Boost (2018–), johon on vuoteen 2020 mennessä mennessä osallistunut 12 elokuvahanketta. 

Kemppinen on Euroopan elokuva-akatemian jäsen. Hän on ollut hallituksen jäsen Ruotsin Elokuvainstituutissa ja European Women’s Audiovisual Network -verkostossa. Hän oli myös Euroopan neuvoston alaisen Eurimages-rahaston Suomen edustaja vuosina 2006–2013. Vuonna 2020 opetus- ja kulttuuriministeriö julkaisi Kemppiseltä tilaamansa selvityksen EU:n uudistetun audiovisuaalisen mediapalveludirektiivin mahdollisuuksista.

Vuonna 2017 Suomen Elokuvaohjaaliitto myönsi Kemppiselle Ystävällisen rahoittajan tunnustuspalkinnon. Vuosina 2019–2021 Kemppinen työskenteli kansainvälisissä ja suomalaisissa elokuva- ja tv-alan tehtävissä oman P1 Kemppinen -yrityksensä kautta. Huhtikuussa 2021 hänet nimitettiin Aurora Studios Oy:n toimitusjohtajaksi. Huhtikuussa 2023 Kemppinen siirtyi toimitusjohtajan tehtävästä Finnish Impact Film Fundin (FIFF) neuvonantajaksi. Vuoden 2024 alusta alkaen hän on johtanut omaa Good Hand Production -tuotantoyhtiötään.  

## Julkaisut

* *Sarjakuva, rakastettuni: uuden sarjakuvan mestareita*, Otava 1992. Kirjoitettu yhdessä Juhani Tolvasen kanssa 
* *Sarjakuvastin*, Otava 1993, kokoelma uutta suomalaista sarjakuvaa. Toim. yhdessä Harto Hännisen kanssa 
* *Vieraita kaukaisista maista (Suuri sarjakuvakirja #4)*, Jalava 1994. Toim. yhdessä Harto Hännisen kanssa 
* *Sarjakuvastin 2*, Otava 1994, kokoelma uutta suomalaista sarjakuvaa. Toim. yhdessä Harto Hännisen kanssa 
* *Lähtöruutu sarjakuvaan*, Yleisradio 1994. Kirjoitettu yhdessä Harto Hännisen kanssa 
* *Sarjakuvastin Special*, Otava 1996, kokoelma uutta suomalaista sarjakuvaa. Toim. yhdessä Harto Hännisen kanssa 
* *Sarjakuvastin Special*, Otava 1996, kokoelma uutta suomalaista sarjakuvaa. Toim. yhdessä Harto Hännisen kanssa 
* *Sarjakuvastin Special*, Otava 1996, kokoelma uutta suomalaista sarjakuvaa. Toim. yhdessä Harto Hännisen kanssa 
* *Sarjakuvastin 4*, Otava 1998, kokoelma uutta suomalaista sarjakuvaa. Toim. yhdessä Harto Hännisen kanssa 
* *Selvitys kotimaisen audiovisuaalisen sisällöntuotannon rahoituspohjan vahvistamisen uusista mahdollisuuksista*, Opetus- ja kulttuuriministeriö 2020 
* *Suomen malli tilausohjelmapalveluiden investointivelvoitteeksi*, Opetus- ja kulttuuriministeriön 2024. 

## Filmografia

### Käsikirjoittajana
* *Lähtöruutu sarjakuvaan* 1994, Yle. Käsikirjoitus yhdessä Harto Hännisen kanssa. Tv-sarja sarjakuvan historiasta ja ilmaisumuodoista
* *Bitit elävät* 1996, Yle

### Tuottajana
* *[[Veturi (televisio-ohjelma)|Veturi]]* 2000-2003, Yle
* *[[Laura (televisiosarja)|Laura]]* 2002, Jarowskij / Yle. Ohjannut Kaija Juurikkala
* *[[Suuri kupla]]* 2003-2006, Susamuru / Yle
* *[[Pieni rakkaustarina]]* 2004, Yle. Ohjannut Marjut Komulainen
* *[[Laura kesäleirillä]]* 2004, Jarowskij / Yle. Ohjannut Laura Joutsi
* *[[Laura kaupungissa]]* 2005, Jarowskij / Yle. Ohjannut Laura Joutsi
* *[[Tää ei jää tähän]]* 2006, Yle. Ohjannut Jarmo Heikkinen

## Lähteet

## Aiheesta muualla
* P1 Kemppisen kotisivut
* Petri Kemppinen IMDb:ssä
* Petri Kemppisen haastattelu Cineuropa-sivustolla
* Petri Kemppisen haastattelu Nordisk Film & TV Fond-sivustolla